อีกจุดหนึ่งที่ได้รับความเสียหายอย่างหนัก คือภายในมหาวิทยาลัยขอนแก่น วิทยาเขตหนองคาย นอกจากต้นไม้ ป้ายคัทเอาท์ จะถูกพายุลมแรงพัดพังเสียหายแล้ว หลังคาโรงจอดรถมีความยาว 40 เมตร ยังถูกพายุลมแรงพัดจนถล่มลงมาทับรถยนต์ 3 คัน และรถจักรยานยนต์ 13 คันได้รับความเสียหาย สาเหตุเบื้องต้นคาดว่า นอกจากจะเกิดจากลมพายุที่รุนแรงพัดแล้วหลังคาที่เป็นกระเบื้องและมีใบสนหล่นค้างอยู่เต็มหลังคา เมื่อฝนตกลงมาจึงอุ้มน้ำทำให้มีน้ำหนักมากขึ้น จนทำให้หลังคาถล่มลงมาดังกล่าว ซึ่งตอนนี้ยังไม่สามารถให้การช่วยเหลือได้ เนื่องจากหลังคามีขนาดใหญ่ และมีน้ำหนักมากยังต้องรอรถเคลน และเครื่องกลหนักมายกถึงจะสามารถดำเนินการช่วยเหลือได้